钦定古今图书集成/理学汇编/学行典/第032卷 > 理数钤〈离集下〉 > 《元元赋》
## 钦定古今图书集成/理学汇编/学行典/第032卷 > 理数钤〈离集下〉 > 《元元赋》

“天数始于一而终于九，地数始于二而终于十，此天
地自然之数，大可以参天地，赞化育，小可以知兴亡，
别治乱。如天地之阖辟，日月之往来，寒暑之代谢，鬼
神之情状，山川之流峙，草木之荣悴，人命之修短，家
国之兴替，物类之善恶，又孰能逃乎此数之外哉？”
康节先生观人物消长，惟于动处占之，而吉凶悔吝，
主“于元数生克，与所变卦爻，因时地，辨阴晴，分昼夜，
合干支以定吉凶也。盖《易》本数出，数因易生，原奇耦
而画易，此《易》本数而出也；因卦位而第数，此数因《易》
而生也。《易》中有数者，干一、兑二、离三、震四、巽五、坎六、
艮七、坤八。数中有《易》者，一六、坎二、七离三、震八、巽四、
兑九、干五、艮十、坤也。”又曰：“数者气也，卦者时也，爻者
变也。气有盛衰，时有否泰，爻有险易，各以其生克制
化推之。中有数吉而易凶者，数凶而易吉者，数易皆
吉，得时地为富贵福寿之人，卦数皆凶，失时地为贫
贱疾夭之辈。以数之得局者论之，有太极数焉，两仪
数焉，四象数焉，八卦数焉，六十四卦数焉，《河图》数焉，
《洛书》数焉，天数焉，地数焉，生数焉，成数焉，《大衍》数焉，
揲蓍数焉，挂扐数焉，过揲数焉，阳策数焉，阴策数焉律吕数焉，经世数焉，顺数焉，逆数焉，万物数焉。”夫虚
五与十者，太极数也。一三五七九为阳，乾道成男；二
四六八十为阴，坤道成女。此两仪数也。一二三四之
位，成七八九六之数者，四象数也。一六合坎水，函太
极之功；二七合离，火旺少阴之位；三八合木旺之德，
位列震巽；四九尽金成之利，方居兑干；五为中德，配
艮卦之始终；十备物情，为坤元之厚载。此八卦五行
之象，《河图》生成之数也。一五、九、二、五八、三五七四、五
六五为皇极之中，一为太阳之位，九为太阳之数，二
为少阴之位，八为少阴之数，三为少阳之位，七为少
阳之数，四为老阴之位，六为老阴之数，皆纵横以成
十五，《洛书》范畴之数也。合二十五为天数，伸于东南
者，阳道之舒也。三十为地数，屈于西北者，阴道之翕
也。一二三四五，得气之轻清生数也。六七八九十，得
质之重浊成数也。五十者，大衍数也，四十有九者，揲
蓍之数也。老阳挂扐之数一十有三，少阴挂扐之数
一十有七，少阳挂扐之数二十有一，老阴挂扐之数
二十有五，老阳过揲之数三十有六，少阴过揲之数
二十有四。二百一十有六者，《干》六爻老阳之策数也。
一百六十有八，《干》六爻少阳之策数也。一百四十有
四者，《坤》六爻老阴之策数也。一百九十有二者，《坤》六
爻少阴之策数也。三百六十者，乾坤老少过揲之全
数也。万有一千五百二十者，当万物之数也。一者，数
之原也，黄锺之律也。元数自元会运世，积至一万，而
无元会运世者，生而得伯，死而为神卦矣。庙辰者多
合之，或运数，或岁数，积至一万者，意是也。〈篇内有讹未便改〉
三者，黄锺之丝法也。九者，黄锺之寸数也。二十有七
者，黄锺之毫法也。八十有一者，黄锺之分数也。二百
四十有三者，黄锺之釐法也。七百二十有九者，黄锺
之釐数也。二千一百八十有七者，黄锺之分法也。六
千五百六十有一者，黄锺之毫数也。一万九千六百
八十有三者，黄锺之寸法也。五万九千零四十有九
者，黄锺之丝数也。一十七万七千二百四十有七者，
黄锺之实也。八十有一者，宫声之数也。七十有二者，
商声之数也。六十有四者，角声之数也。五十有四者，
征声之数也。四十有八者，羽声之数也。六千五百六
十有一者，《洪范》九九之积数也。一二三四五六七八
九十者，顺数也。十九八七六五、四三“二一者，逆数也。
乾元用九，积阳之参天；坤元用六”，积阴之两地。九用
九而九非阳亢，六用六而六非阴极。盛极必衰也，戒
生旺之过重；进极则退也，防阴阳之过时。阴阳两合
为荣，刚柔相反为辱，故奇必资于耦，耦必合于奇也。
是以一而二，二而四，四而八，画卦之次第昭然。六而
七，七而八，八而九，阴阳之老少不乱。一生二，三生四，
允矣三才之美；一生三，三究九，浑然一气之同。二五
得中，四三不及。五得中于上卦，君位之尊；二得中于
下爻，臣位之正。三四往来兮震不畏《兑》，九六对待兮
坤能转《干》。上生下兮荣达，下生上兮贵贤。二四火金
相合，一五水土同原。三交四，四交五，震兑《艮》宅揆代
工。五合六，六合七，艮离坎秉钧当轴。乾坤一二，天地
水火之交通；三八坤乾，月窟天根之来往。老阴无七，
盖阴极六数之虚；老阳无十，乃阳逢九数之亢。七日
来复，一阳下生，十年乃字。二阴守中，雷风交作。三八
木数生成，山泽通气。五四土金相应。五五天地之中
数。圣贤值之，一一造化之精英。忠节遇矣，一气逢干
兮尧舜继天立极，从类遇革兮汤武伐暴救民。尼父
《大畜》之《干》兮合类，文王《大有》之《干》兮逢生。圣贤者阳
粹多吉，神佛者阴正无凶。重阳阴助，桃源遇仙。静极
动生，莲台悟释。运数五会世，或坎离，坎一六离二七，
或龙虎，龙三八，虎四九，此神仙之象也。十为身千百，
或泛类，如身数木，元会世数皆木是也。或逢生，生我
者，是非富贵之人乎。《姤》《剥》阴纯无阳兮，外国君于华
夏，《坎》《巽》阴极会阳兮，边裔臣于中邦。参天两地，气激
风云，上阳下阴，志安社稷。一阳生三阴之上，黄阁森
严，一阴附三阳之中，乌台振肃。阴阳得地，富积万锺
之多，奇耦生成，贵步九霄之上。阴阳对待得时，地位
参朝堂，天“地生成合干支，权归相府，三阴一阳在内，
非参谋帷幄之人乎？三阳一阴失中，实遁迹遐荒之
士也。三八吉而多仁，四九凶而少义。”夫义者，数卦克
而逢吝，妇节者，身爻清而遇孤。三阳憎一阴，《金柅》之
系，止其进也；一阴畜二阳，童牛之牿，防其盛也。“《离》尽
卯中，坎尽酉中，用归水火，干尽午中，坤尽子中”，根源
姤复。复，阳之进也。一阳之萌骎骎，至于六阳之盛，君
子道亨而小人不多见也。姤，阴之遇也。一阴之生纷
纷，至于六阴之极，小人道盛，君子委蛇退缩，波流风
靡，而荆棘多矣。《易》数以阳为君子，阴为小人者，此也。
阴凶，小人之分；阳吉君子之常。阳乃君尊，过亢则悔。
阴为臣位，疑战则伤。阴降阳升，会一家之忠孝，数生
卦合，庆千载之明良。乔岳峻天，主强用旺，魁斗横汉，
阴静函阳。艮值震生兮而动静得所，坤因子复兮而
寒谷回阳。阴数胜阳兮志要人爵，用强主弱兮必有天殃。阳极阴生，初终困苦，阳生阴下，晚景翱翔。身世
时地相刑，散形骸于泉石烟霞之表，元会运世闲隔，
寄踪迹于云山烟水之旁。悔吝灾凶，运途多舛，休祥
平吉，限道祯祥。木火文星通明兮，际功名于早岁。水
土甲第失位兮，嗟灯火之凄凉。金清兮水白，离文兮
巽章，吉凶同缠兮，诚急流之砥柱。悔凶制化兮，实万
叶之栋梁。木火生成者，丹心捧日。金水生成者，白简
飞霜。卦数金庚辛申酉者，从类；《易》数火丙丁巳午者，
光扬，富而多谋者主吝，旺而无克，秀而不实者身吉，
衰而有伤。木命身数三八无凶，壬癸亥子人一生多
福。水神身数一六有吉，庚辛申酉命，千载留芳。火烁
金兮身数四九，甲乙寅卯人，早年夭折。土临木兮身
数五十，丙丁巳午命官掌封疆。三二七为震，离之丰
也，五一六非山水之蒙乎？艮值未申或身数五，贞悔。
卦“艮未申生人”是也，后仿此。《坤》遇丑寅，〈疑阙四字〉山
颓地裂，坎值巳辰，巽逢亥子，风烈水枯，干兑秋令归
垣，丁卯丙寅人炼金成器，《巽坎》季月失位，庚午辛未
命，风雨泥涂，习习春风，万物条畅，炎炎酷日，草木焦
枯，甲人戌亥逢干值一九官居五府，丙人丑寅遇艮
合五七位至三孤，君臣际遇兮。〈疑阙二字〉平吉。助于遇也，
鱼水相会兮支干时地，生于身也，日出中天兮万民
瞻仰，阳沈西位兮众口难恬。离巳午命二七兮，徐扬
人才名两得。坎戌子人一六兮，雍冀者德位兼全。月
涌金波兮坎兑，龙跃天门兮震干，庚辛申酉震巽失
地时，奔驰衣食。丙丁巳午干兑克干支，困守寒毡。水
涌雷门兮寅卯人一六遇震。火明金阙兮，戌亥者二
七逢干。干兑水透天门兮，时不离于圣侧。兑艮剑挥
牛斗兮，日惟觐于君前。离值二七无凶，戊子己丑人
轰雷掣电。坎卦一六合七，甲申乙酉者，井冽寒泉。《阴
符经》云：“八卦甲子，神机而鬼藏也。”数卦重于干支，纳
音亦为用也。海中炉中，大林路旁，其闲亦参用耶。盖
水源于海，火爇于炉，“土湮路旁，木荣林壑”是也。如身
数一六，原卦坎水，冀雍人壬癸亥子生者，归元《月令》
次之，纳音又其次也。或遇天河大海，大溪涧下，井泉
长流，其源泉亦有归矣。然五行之用，又权于时也。春
冬晴明最吉，长夏阴雨为奇，审三秋之好恶，须阴雨
之适宜。冻喜昼晴，夏宜夜诞，春花喜霁，夏土宜阴，皎
皎乎秋月扬辉。夜喜戌亥子丑温温兮，冬日可爱，昼
宜巳午卯辰，风雷春夏迅烈兮，墓时隐隐，水火秋冬
失令兮，库地忻忻，离艮日出东山兮，遂公卿之素志，
艮震虎游林麓兮，得上下之欢心，风行水上兮，为虞
廷之相，雷在天中兮，起商岩之霖。癸壬合坎运坤兮，
兵权起于草野，丙丁逢离身兑兮，将帅望于山林。身
旺逢吝合地域，干支富而且贵；身衰凶盛，会干支时
地贱而又贫。吉值吝生，逢吉而不吉也；凶因悔克，遇
凶而无凶也。吉宜实地，凶喜空亡，“火虽乐旺东南，长
冀幽肢体疲倦。木虽喜生东北，值秋冬万叶凋零。四
九干兑兮丁甲人，天高月皎。五六坎艮兮戊丙命，水
绿山青。”喜者生合，忌者刑“冲，凶克身忌千百十零之
合类，吉辅运喜元会运世之相承，吉内藏凶兮，旺中
有挫，凶中有化兮险处成名。我去生他，终身多悔，他
来生我，一世康宁。贫贱数有灾凶吝咎，将相命多休
吉祥平”，又有吉祥多而反主贫贱，凶杀聚而转见丰
盈，此盖身强而凶杀伏藏，主弱而贵神无用也。又曰：
“身主衰微，虽吉来亦难扶助；运气生旺，纵凶到未便
灾殃，凶到悔方休美吝，临凶运祯祥，所以不可匿于
吉而轻取，忽于凶而妄弃也。吉吝同缠，既宠而复辱
也；吝贫强弱，虽富而亦贫也。会世岁运克身兮，频遭
丧服；干支时地伤运兮，洊应灾非；数值重阴兮，最忌
时地战伐；吉逢悔吝兮，尢防岁运相违，值吉惟”嫌冲
克，逢凶最要扶持，运值悔灾兮身心劳役，会值灾凶
兮骨肉分离，吉微吝旺兮椿萱凋折，空刑克乏兮嗣
续难期，阳亢叠叠兮鳏独，阴极重重兮寡妻，《离震》隔
角兮妻夭，《坎兑》惆怅兮夫离，恩衰父子兮吉悔克伐，
情惨姑舅兮吝平有亏。身旺悔绝兮陵夷祖庙，凶弱
悔强兮独守孤帏，君臣无凶兮明良际遇，师友合吉
兮德业相依，冲刑兮谏言不听，克战兮规戒暌疑。阳
吉纯兮男厚重而从容，阴吉正兮女贞淑而端庄。吉
旺凶微兮男受三朝之宠，悔凶吉化兮女膺两国之
封，戊己命值八三兮遇冲刑萍踪南北，甲乙人逢四
九兮失时地梗迹西东，阴凶遇吉兮祸中获福，阳吉
吝破兮虽吉还凶。坎艮有滞，水泽难通。凶逢吉化兮
机深权重，身旺逢吉兮量大小心。《水木人》六一八三
兮浮舟积蓄，金《火命》四九七二兮阛阓丰隆，渔樵耕
牧医卜兮悔凶有制，僧道胥吏兵匠兮吉吝刑冲。上
合下刑兮人伦有混，阴阳冲背兮是非相攻。性乱不
常兮悔灾过咎，动招口舌兮吝破灾凶。旺处逢伤兮
平生苦困，运遭凶咎兮终世孤贫。二七之火炎炎兮，
男虽富而不寿，一六之水泛泛兮，女虽贵而非贞。凶
则疾病短折，吉则富寿康宁。卦合《震》，元数三，寅午戌
人贪欲，两乾坤双离坎，干支地合多淫。亢满兮轻躁闲隔兮艰辛多病灾凶克运连讼，凶吝冲身。下克上
兮损气，上损下兮伤神。土旺离晦无神兮，愚蒙疾夭。
木盛坎衰伤气兮，困苦忧心。数卦凶，肢体疾破。《易》命
吉。仪度过人清秀兮，水木明达兮，火金质性刚方，世
元有助，天资凝重，元会生身。水木为人清秀，逢金土
有脾胃之灾也。金火赋性聪明，见火水患心目之疾
也。既详容貌，复论存心。木火兮洞达，水金土兮深沈，
公平正大兮，吉祥生助，奸险残暴兮凶吝交侵。运数
逢伤兮猜忌刻薄，身数有助兮宽厚慈仁。悔化吉兮
孝子，凶为祥兮忠臣。悖逆者吉悔，战克叛乱者凶咎
相临。悔克身兮浮荡，凶伤运兮奸淫。脾胃不和，盖是
土逢水木，肺喉受病，皆因旺火伤金。木命干兑兮风
疾，金逢离震兮贱贫。沐浴嫌逢壬逢两杀，尢忌庚辛。
火破水伤兮耳目聋瞆。甲乙木逢金兑兮手足不仁，
产厄兮吝凶，克运穷途兮灾咎刑身。木重坤艮兮癞
疾，火炎四九兮疮疽。吉平休祥兮名成利就，凶灾悔
吝兮财破身伤，灾凶兮病甚，悔吝兮灾征。凶吉易辞，
死生难辨。震巽本枢机之位，动摇有荣辱之机，离坎
乃辟阖之门，陷丽有沉升之变。凶局生成兮，早年夭
折。吝凶从类兮，壮岁凶亡。元运利平兮，终于正寝，胎
生刑绝兮，客死他乡。土命木杀灾凶兮，雷惊树压，木
运金刑凶咎兮虎死兵伤，水囚土旺凶克兮，卒于溺
压。木灰火焰吝凶兮，丧于颠狂。水泛木漂，舟亡呕肿
痢痫是类金脆火炎，火死痿喘，怯血多殃。凶咎伤身
兮，损肢体而难治。岁月并克兮，值刃杀而危亡。始吉
终凶凶来难免，始凶终吉凶遇悔降，吉凶触类长之
玩数，能事毕矣。